ÚRAD VLÁDY SLOVENSKEJ REPUBLIKY
               sekcia vládnej legislatívy

                                                                                                         Na rokovanie vlády SR
                                                                                                         dňa  18. augusta 2004
                                                                                                         K materiálu č. 17513/2004
                                                                                                         K bodu č. 58

S T A N O V I S K O

k  návrhu nariadenia vlády Slovenskej republiky, ktorým sa upravujú sumy dávky v hmotnej núdzi a príspevku na bývanie

I

     Návrh nariadenia vlády Slovenskej republiky, ktorým sa upravujú sumy dávky v hmotnej núdzi a príspevku na bývanie predkladá minister práce, sociálnych vecí a rodiny  Slovenskej republiky Ľudovít Kaník v novom znení.

II

     Účelom  návrhu nariadenia vlády je zmiernenie dopadu nárastu výdavkov, ktoré občanom v hmotnej núdzi vzniknú a zabránenie ich prepadu pod hranicu chudoby.

III

     Predmetný návrh  Legislatívna rada vlády Slovenskej republiky prerokovala na svojom zasadnutí dňa 10. augusta 2004 a vláde Slovenskej republiky ho odporučila s troma  pripomienkami schváliť.

     Sekcia vládnej legislatívy Úradu vlády Slovenskej republiky konštatuje, že všetky tri pripomienky legislatívnej rady boli do návrhu zapracované   a preto odporúča vláde Slovenskej republiky návrh nariadenia vlády Slovenskej republiky, ktorým sa upravujú sumy dávky v hmotnej núdzi a príspevku na bývanie v predloženom znení   s c h v á l i ť.  

V Bratislave 16. augusta 2004
Vypracoval: Pavel  K a n k a

                                                                             Štefan  G r m a n
                                                                             generálny riaditeľ
                                                                        sekcie vládnej legislatívy